ANC ondersteun OB | Maroela Media
Ace Magashule, sekretaris-generaal van die ANC, en sy adjunk, Jessie Duarte, het die media toegespreek oor die uitslag van die nasionale uitvoerende komitee se vergadering wat die afgelope naweek gehou is. Duarte het gesê die regerende party het nie enige opdrag aan sy koukus in die parlement gegee wat betref Mkhwebane se toekoms nie.
"Die ANC ondersteun die Openbare Beskermer se kantoor. Ons het haar nie versoek om te bedank nie. Wanneer sy 'n bevinding maak, het die betrokke persoon die reg om die bevindings te daag en dit te laat hersien. Die president [Cyril Ramaphosa] het reageer deur haar bevindings te hersien; net soos met [minister van openbare ondernemings] Pravin Gordhan, kan die OB se bevindings nie geïmplementeer word terwyl dit hersien word nie," het Duarte aan verslaggewers in Johannesburg gesê.
Jessie Duarte, adjunk- sekretaris-generaal van die ANC (Foto: Simphiwe Mbokazi/African News Agency/ANA)
"Ons het nie bespreek of sy moet uittree nie. Ons primêre fokus is om die wet te gun om sy gang te gaan. So, ons ondersteun haar steeds en sal dit steeds bly doen."
Regter Sulet Potterill in die Pretoriase hooggeregshof het Maandag ten gunste van Gordhan beslis in 'n dringende aansoek om 'n interdik te bekom teen Mkhwebane se aanbevelings. Potterill het gesê Mkhwebane se regstellende aanbevelings teen Gordhan was "vaag, teenstrydig en maak nie sin nie".
Mkhwebane het Potterill se uitspraak veroordeel en gesê sy sal appèl aanteken.
Die Ekonomiese Vryheidsvegters (EFF) het Mkhwebane telkens in die hof ondersteun en gesê hulle sal die saak na die konstitusionele hof neem.
Jessie en Ace is twee baie interessante dog ingewikkelde karakters. Skynbaar hang die hele ANC-bestuur en die sowat 5 000 vollede aan hul lippe; wat om te dink en wat om te doen. En diè twee bestuur die gang hetsy ondergang van SA. Hierdie twee en hul geliefde oompie Z en antie x-Z is 'n skat wat vir die nageslag bewaar moet word… eendag… in glaskaste in die parlement soos ware goeie burgers uit die dae van die dierbare Egiptiese Faraos… gebalsem en omring deur al hul skatte en katte… in watte…
Die President het sélf daaraan gewoond geraak dat die howe die land namens hom regeer!
Natuurlik doen die ANC…
En wanneer hulle die Hoëgeregshof geïgnoreer het, en Afriforum hulle daarop uitroep, en wanneer daar 'n "internal investigation" is, én wanneer hul die OB afdank sal sy nét weer 'n ander pos kry… Cyril het nie 'n sê hierso nie
Tipiese ANC gedrag: Aanvaar korrupte optrede en wag vir die lawaai wat volg om te bedaar. Wat 'n moreel korrupte en verotte lot.